Üht-teist on Draamateatri esinäitlejanna vahel ka ajakirjandusele poetanud. «Olen olnud võrdlemisi suur kurameerija ja mul on olnud palju meestuttavaid,» on ta tunnistanud. Ja teisal: «Olen üldse  suur armuja. Isegi täiskasvanuna armusin lavapartnerisse, kellega olin mänginud 30 etendust ja polnud teda tähelegi pannud, aga 31. etendusel armusin nii, et see paistis välja.» Ometi on ta pidanud tõdema: «Üks asi, millest mul elus kõige rohkem on puudu jäänud, on hellus, mida me, naised, väga vajame. See vajadus on minus sügavale maetud.»